钦定古今图书集成/明伦汇编/闺媛典/第119卷 > 虞某妻邵氏
## 钦定古今图书集成/明伦汇编/闺媛典/第119卷 > 虞某妻邵氏

按《邵氏家传》：“虞建武都尉邵夫人，字义姬，鸿胪之第
二女。夫人少而寡，虞氏及夫人之宗，哀夫人辛苦，欲
更为图婚，然重夫人宿操，虑不可以非礼逼，亦知夫
人先佩刀，誓以必死，故不敢生意。夫人自以虞氏凶
短，继世无子，常独处一室，绝书学，非祭祀坟墓不出，
纺绩辄货以供祭，称其多少，不求丰厚。”